2014. gada 16. decembrī Rīkojums Nr. 791

Rīgā (prot. Nr. 71 4. §)

**Par valsts īpašuma objekta privatizācijas izbeigšanu**

1. Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 14. panta pirmās daļas 1. punktu izbeigt valsts īpašuma objekta privatizāciju, kas sastāv no:

1.1. nekustamā īpašuma (nekustamā īpašuma kadastra Nr. 0100 547 0004) – kafejnīcas (būves kadastra apzīmējums 0100 047 0009 001) – Rēznas ielā 10, k-3, Rīgā;

1.2. nekustamā īpašuma (nekustamā īpašuma kadastra Nr. 0100 047 0005) – zemes vienības (zemes vienības kadastra apzīmējums 0100 047 0005) 0,0521 ha platībā – Rēznas ielā 10, k-4, Rīgā;

1.3. nekustamā īpašuma (nekustamā īpašuma kadastra Nr. 0100 047 0004) – zemes vienības (zemes vienības kadastra apzīmējums 0100 047 0004) 0,0527 ha platībā – Rēznas ielā 10, k-5, Rīgā;

1.4.  1/2 domājamās daļas no nekustamā īpašuma (nekustamā īpašuma kadastra Nr. 0100 047 0009) – zemes vienības (zemes vienības kadastra apzīmējums 0100 047 0009) 0,1361 ha platībā – Mazajā Lubānas ielā 10, k-2, Rīgā.

2. Valsts akciju sabiedrībai "Privatizācijas aģentūra", kuras valdījumā atrodas šā rīkojuma 1. punktā minētais valsts īpašuma objekts, nodot un Finanšu ministrijai pārņemt to savā valdījumā, sastādot attiecīgu pieņemšanas un nodošanas aktu.

3. Finanšu ministrijai šā rīkojuma 1. punktā minētā valsts īpašuma objekta sastāvā esošos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.

Ministru prezidenta vietā –

finanšu ministrs Jānis Reirs

Ekonomikas ministre Dana Reizniece-Ozola